เจ็บท้องน้อยด้านขวาเป็นๆหายๆ มาหลายวันแล้วคะ. มีตกขาวสีขาวขุ่นๆ ช่องคลอดมีกลิ่นคะ ต้องอย่างไงถึงจะหายคะ
สวัสดีค่ะ อาการปวดท้องน้อยด้านขวา อาจเกิดจาก1. ปีกมดลูกด้านขวาอักเสบ มักเป็นผลต่อเนื่องจากมดลูกอักเสบ (หรือเรียกว่าเกิดอุ้งเชิงกรานอักเสบ) อาการคือจะมีปวดท้องน้อยร่วมกับตกขาวที่ผิดปกติ บางรายอาจมีตกขาวเป็นหนองได้ และอาจเจ็บท้องน้อยขณะมีเพศสัมพันธ์ ปัสสาวะแสบขัด2. มีซีสต์หรือเนื้องอกของปีกมดลูก หรือของรังไข่ด้านขวา นอกจากทำให้มีอาการปวดท้องน้อยแล้ว อาจทำให้มีประจำเดือนที่ผิดปกติหรือเลือดออกผิดปกติด้วย3. ท้องนอกมดลูกด้านขวา แต่อาการปวดท้องจะเป็นรุนแรง และมีอาการขาดประจำเดือนมาก่อน รวมถึงเลือดออกจากช่องคลอดผิดปกติ4.ไส้ติ่งอักเสบ อาการปวดมักเกิดขึ้นอย่างเฉียบพลัน โดยเริ่มที่บริเวณรอบสะดือ ต่อมาย้ายไปปวดที่ท้องด้านล่างขวา อาการปวดจะรุนแรงเรื่อยๆ ภายใน 1-2 วัน และมักมีไข้ร่วมด้วย อาจมีท้องเสีย ท้องอืด อาเจียน ปัสสาวะผิดปกติ ร่วมด้วยหากอาการปวดท้องน้อยยังคงเป็นอยู่ต่อเนื่อง หรือยังคงมีตกขาวที่มีกลิ่น หรือมีอาการอื่นๆ ร่วม เช่น มีไข้ เลือดออกจากช่องคลอดผิดปกติ ก็ควรไปพบสูติ-นรีแพทย์เพื่อตรวจรักษาค่ะ